Source: https://www.zakonypreludi.sk/zz/1985-35
Timestamp: 2020-08-11 15:17:15+00:00
Document Index: 10397633

Matched Legal Cases: ['§ 4', '§ 508', '§ 392', '§ 7', '§ 8', '§ 8', '§ 8', '§ 8', '§ 9', '§ 13', '§ 14', '§ 16', '§ 23']

35/1985 Zb. Vyhláška Federálneho ministerstva dopravy, ktorou sa mení a dopĺňa vyhláška č. 3/1977 Zb. o prepravn... | Aktuálne znenie
35/1985 Zb.
Vyhláška č. 35/1985 Zb.Vyhláška Federálneho ministerstva dopravy, ktorou sa mení a dopĺňa vyhláška č. 3/1977 Zb. o prepravnom poriadku lanových dráh
Čiastka 8/1985
Platnosť od 30.04.1985 do31.12.2005
z 29. apríla 1985,
ktorou sa mení a dopĺňa vyhláška č. 3/1977 Zb. o prepravnom poriadku lanových dráh
Federálne ministerstvo dopravy ustanovuje po dohode so zúčastnenými ústrednými orgánmi podľa § 4 ods. 2 zákona č. 51/1964 Zb. o dráhach, podľa § 508 ods. 1 Občianskeho zákonníka č. 40/1964 Zb. v znení zákona č. 131/1982 Zb. a podľa § 392 ods. 5 Hospodárskeho zákonníka č. 109/1964 Zb. v úplnom znení vyhlásenom pod č. 45/1983 Zb.:
Vyhláška Federálneho ministerstva dopravy č. 3/1977 Zb. o prepravnom poriadku lanových dráh sa mení a dopĺňa takto:
1. § 7 sa dopĺňa odsekom 4, ktorý znie:
„(4) Pri lanovej dráhe, ktorá bola vyhlásená za súčasť mestskej hromadnej dopravy:
b) sa prepravujú deti do 10 rokov za rovnakých podmienok ako v mestskej hromadnej doprave. 1)“.
2. V § 8 sa za odsek 3 vkladá nový odsek 4, ktorý znie:
„(4) Na prepravu na lanovej dráhe, ktorá bola vyhlásená za súčasť mestskej hromadnej dopravy, sa môžu používať cestovné lístky prevádzkovateľa príslušnej mestskej dráhy za rovnakých podmienok ako v mestskej hromadnej doprave. 2)“.
Doterajšie odseky 4 až 8 sa označia ako odseky 5 až 9.
3. V § 8 sa vypúšťajú odseky 9 a 10.
Doterajšie odseky 11 až 14 sa označia ako odseky 10 až 13.
4. § 8 ods. 10 znie:
„(10) Cestujúci bez platného cestovného lístku, ktorý nesplní povinnosť zaplatiť cestovné a prepravné, prípadne určené sumy pred začiatkom cesty, môže byť z prepravy vylúčený. Cestujúci na lanovej dráhe, ktorá bola vyhlásená za súčasť mestskej hromadnej dopravy, pokiaľ sa nemôže preukázať platným cestovným lístkom, zaplatí 100,- Kčs a cestovné.“.
5. V § 8 ods. 11 a ods. 12 sa slová „prirážky a pokuty“ nahrádzajú slovami „určené sumy“.
6. V § 9 ods. 2 sa slovo „pokutu“ nahrádza slovom „sumu“.
7. V § 13 ods. 3 a ods. 11 sa slovo „pokutu“ nahrádza slovom „sumu“.
8. § 14 sa dopĺňa odsekom 7, ktorý znie:
„(7) Na pozemnej lanovej dráhe, ktorá bola vyhlásená za súčasť mestskej hromadnej dopravy, sa detské kočíky prepravujú za rovnakých podmienok ako v mestskej hromadnej doprave. 3)“.
9. V § 16 ods. 4 sa pripája ďalšia veta:
„Na lanovej dráhe, ktorá bola vyhlásená za súčasť mestskej hromadnej dopravy, sa prepravné za psa platí v rovnakej výške ako v mestskej hromadnej doprave. 4)“.
10. V § 23 ods. 4 sa pripája ďalšia veta:
„Cestovné a prepravné sa takisto nevracia, ak sa preprava na lanovej dráhe, ktorá bola vyhlásená za súčasť mestskej hromadnej dopravy, neuskutočnila.“.
Táto vyhláška nadobúda účinnosť 1. júnom 1985.